CELEX: 62010TN0594
Language: mt
Date: 2010-12-21 00:00:00
Title: Kawża T-594/10 P: Appell ippreżentat fil- 21 ta’ Diċembru 2010 minn Luigi Marcuccio mis-sentenza mogħtija fis- 6 ta’ Ottubru 2010 mit-Tribunal għas-Servizz Pubbliku fil-Kawża F-2/10, Marcuccio vs Il-Kummissjoni

19.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/33
            
         Appell ippreżentat fil-21 ta’ Diċembru 2010 minn Luigi Marcuccio mis-sentenza mogħtija fis-6 ta’ Ottubru 2010 mit-Tribunal għas-Servizz Pubbliku fil-Kawża F-2/10, Marcuccio vs Il-Kummissjoni
   (Kawża T-594/10 P)
   2011/C 55/59
   Lingwa tal-kawża: it-Taljan
   
      Partijiet
   
   
      Appellant: Luigi Marcuccio (Tricase, l-Italja) (rappreżentant: G. Cipressa, avukat)
   
      Appellata: Il-Kummissjoni Ewropea
   
      Talbiet tal-appellanti
   
   L-appellant jitlob lill-Qorti Ġenerali jogħġobha:
   
               —
            
            
               fi kwalunkwe każ, tannulla d-digriet appellat fl-intier tiegħu u mingħajr ebda eċċezzjoni;
            
         
               —
            
            
               tiddikjara li r-rikors tal-ewwel istanza, li wassal għad-digriet appellat, kien perfettament ammissibbli;
            
         
               —
            
            
               prinċipalment, tilqa’ fl-intier tagħhom u mingħajr ebda eċċezzjoni, it-talbiet tal-appellant li jinsabu fir-rikors tal-ewwel istanza;
            
         
               —
            
            
               tikkundanna lill-appellata tirrimborsa lill-appellant l-ispejjeż u l-onorarji kollha sostnuti minn dan tal-aħħar u dawk li jikkonċernaw il-kawża inkwistjoni fl-istanzi kollha tagħha;
            
         
               —
            
            
               sussidjarjament, tibgħat il-kawża inkwistjoni lura quddiem it-Tribunal għas-Servizz Pubbliku, kompost b’mod differenti, sabiex jiddeċiedi mill-ġdid fuq il-mertu tagħha.
            
         
      Aggravji u argumenti prinċipali
   
   L-appell preżenti jirrigwarda d-digriet tat-Tribunal għas-Servizz Pubbliku (TSP) tas-6 ta’ Ottubru 2010. Dan id-digriet kien iddikjara bħala parzjalment manifestament inammissibbli u parzjalment bħala infondat ir-rikors li kellu bħala suġġett talba, li l-konvenuta rrifjutat, għar-rimbors totali tal-ispejjeż mediċi marbuta mal-marda li l-appellant isofri minnha.
   Insostenn tar-rikors tiegħu, l-appellant jinvoka illegalità fil-konstatazzjonijiet tad-digriet appellat u fl-ammissibbiltà tar-rikors.
   L-appellant jinvoka wkoll interpretazzjoni żbaljata u irraġonevoli tal-Artikoli 90 u 91 tar-Regolamenti tal-Persunal tal-Unjoni Ewropea, tal-Artikolu 94 tar-Regoli tal-Proċedura tat-Tribunal għas-Servizz Pubbliku, nuqqas totali ta’ motivazzjoni, kif ukoll nuqqas ta’ teħid ta’ deċiżjoni fuq punt legali tal-appellant.